วันนี้เมื่อเทียงๆ โดนหมาตัวเองกัดค่ะ แต่ไม่ลึกมากเลือดออกด้วยค่ะ แล้วก็รีบบีบเลือดออกจนหยุดแล้วก็ล้างสบู่ ตอนนี้ใช้เชิดชูเปียกเช็คค่ะ ( หมาฉีดวัคซีนเมือ 1-2 เดือนก่อน บอกว่าห้ามอาบน้ำให้น้อง แต่เจ้าของอีกคนไม่รู้ว่าเราเอาน้องไปฉีดแบะห้ามอาบน้ำ วันนั้นเจ้าของอีกคนอาบน้ำให้น้องค่ะ ยาที่ฉีดไปจะหายมั้ยค่ะ? แล้วเราต้องไปฉีดกันไว้มั้ยค่ะ) ขอบสำหรับคำตอบล่วงหน้าค่ะ ตอนนี้เคลียดมาก 🙏
สวัสดีค่ะ หากโดนสุนัขกัดจนมีเลือดออก ย่อมเสี่ยงต่อการติดเชื้อพิษสุนัขบ้า ดังนั้นควรไปรับการฉีดวัคซีนป้องกันพิษสุนัขบ้า หรือหากสุนัขได้เลี้ยงให้อยู่แต่เฉพาะในเขตบ้าน และไม่มีสัตว์อื่นเข้ามาในบ้าน อาจใช้วิธีวังเกตอาการไปก่อนก็ได้ค่ะ หากสุนัขไม่มีอาการผิดปกติภายใน 3-4 วัน และไม่ตายภายใน 14 วัน สุนัขก็ไม่ได้เป็นโรคพิษสุนัขบ้า ก็ไม่จำเป็นต้องไปฉีดวัคซีนค่ะอย่างไรก็ตาม หากมีบาดแผลที่มีเลือดออก ควรฉีดวัคซีนป้องกันบาดทะยักด้วย หากในช่วง 5 ปีที่ผ่านมายังไม่เคยได้รับการฉีดวัคซีนบาดทะยักกระตุ้นค่ะ และควรดูแลทำความสะอาดบาดแผล ใส่ยาฆ่าเชื้อ เช่น โพไวโดนไอโอดีน เช็ดทำความสะอาดบาดแผลด้วยน้ำเกลือสำหรับล้างแผลและใส่ยาฆ่าเชื้อทุกวัน หลีกเลี่ยงการโดนน้ำจนกว่าแผลจะหายสำหรับการที่ห้ามอาบน้ำสุนัขหลังการฉีดวัคซีน ไม่ว่าจะเป็นวัคซีนพิษสุนัขบ้าหรือวัคซีนป้องกันโรคอื่นๆ เนื่องจากการฉีดวัคซีนอาจทำให้มีไข้ได้ หากอาบน้ำ อาจยิ่งทำให้สุนัขไม่สบายและมีไข้สูงขึ้นได้ ซึ่งอาจมีผลต่อการกระตุ้นการสร้างภูมิคุ้มกันของวัคซีนได้